**Пастановай Міністэрства адукацыі ад 28 снежня 2016 г. № 127 ўнесены змены ў Палажэнне аб апякунскім савеце ўстановы адукацыі, зацверджанае пастановай Міністэрства адукацыі ад 25 ліпеня 2011 г. № 146.**

У адпаведнасці з дакументам прыцягненне грашовых сродкаў для забеспячэння дзейнасці ўстановы адукацыі аднесена да ліку задач апякунскага савета. Грашовыя сродкі фарміруюцца з добраахвотных пералічэнняў фізічных асоб, якія залічваюцца на бягучы (разліковы рахунак) па ўліку пазабюджэтных сродкаў установы адукацыі. Дадзеныя сродкі выкарыстоўваюцца па мэтавым прызначэнні ў адпаведнасці з рашэннем апякунскага савета, узгодненым з кіраўніком установы адукацыі і бацькоўскім камітэтам (пры яго наяўнасці).

Пастановай таксама ўрэгуляваны некаторыя пытанні ўзаемадзеяння апякунскага савета і ўстановы адукацыі. У прыватнасці ўстаноўлена, што для стварэння апякунскага савета рашэнне ініцыятыўнай групы ўзгадняецца з кіраўніком установы адукацыі. Кіраўніку ўстановы адукацыі прадастаўлена права ўдзельнічаць у пасяджэнні агульнага сходу апякунскага савета, а ў выпадку парушэння апякунскім саветам патрабаванняў заканадаўства - ініцыяваць спыненне яго дзейнасці.

Абавязкі па стварэнні ўмоў для дзейнасці апякунскага савета, у тым ліку па прадастаўленні месца для захоўвання дакументацыі, ускладзены на ўстановы адукацыі. Пастанова ўступае ў сілу 21 студзеня 2017 года.

Па інфармацыі Нацыянальнага цэнтра прававой інфармацыі Рэспублікі Беларусь пры выкарыстанні матэрыялу спасылка на Нацыянальны цэнтр прававой інфармацыі Рэспублікі Беларусь абавязковая!